ORDE 27/2011, 5 de maig de 2011, de la Conselleria d'Educació, per la qual es modifica parcialment l'Orde de 19 de juny de 2009, de la Conselleria d'Educació, per la qual es regula l'organització i el funcionament del Batxillerat diürn, nocturn i a distància en la Comunitat Valenciana, i l'Orde 71/2010, de 15 de juliol, de la Conselleria d'Educació, per la qual es regula el procediment per a sol·licitar la convalidació i exempció de matèries en l'Educació Secundària Obligatòria i el Batxillerat per part de l'alumnat que cursa simultàniament ensenyances professionals de Música i de Dansa o bé que acredita la condició d'esportista d'alt nivell, d'alt rendiment o d'elit en la Comunitat Valenciana. [2011/5391] (DOGV núm. 6520 de 13.05.2011) Ref. Base de dades 005563/2011

ANÀLISI JURÍDICA

DATA D'ENTRADA EN VIGOR: 14.05.2011

Aquesta disposició afecta:

     AFECTA
          - ORDE de 24 de novembre de 2008, de la Conselleria d'Educació, sobre avaluació en batxillerat a la Comunitat Valenciana. [2008/14480]
     MODIFICA
          - ORDE 71/2010, de 15 de juliol, de la Conselleria d'Educació, per la qual es regula el procediment per a sol·licitar la convalidació i exempció de matèries en l'Educació Secundària Obligatòria i el Batxillerat per part de l'alumnat que cursa simultàniament ensenyances professionals de música i de dansa, o bé que acredita la condició d'esportista d'alt nivell, d'alt rendiment o d'elit a la Comunitat Valenciana. [2010/8536]
          - ORDE de 19 de juny de 2009, de la Conselleria d'Educació, per la qual es regula l'organització i el funcionament del Batxillerat diürn, nocturn i a distància a la Comunitat Valenciana. [2009/7627]

ANÀLISI DOCUMENTAL

ORIGEN DE DISPOSICIÓ: Conselleria Educació
GRUP TEMÀTIC: Legislació
MATÈRIES: Educació
DESCRIPTORS
     Temàtics: 
ensenyament secundari, organització de l'ensenyament, legislació escolar, planificació educativa, programa d'ensenyament, reconeixement d'estudis, ensenyament obligatori, educació artística, música, esport professional, espectacles
,
batxillerat, Ensenyament Secundari Obligatori, monografies

ORDE 27/2011, 5 de maig de 2011, de la Conselleria d'Educació, per la qual es modifica parcialment l'Orde de 19 de juny de 2009, de la Conselleria d'Educació, per la qual es regula l'organització i el funcionament del Batxillerat diürn, nocturn i a distància en la Comunitat Valenciana, i l'Orde 71/2010, de 15 de juliol, de la Conselleria d'Educació, per la qual es regula el procediment per a sol·licitar la convalidació i exempció de matèries en l'Educació Secundària Obligatòria i el Batxillerat per part de l'alumnat que cursa simultàniament ensenyances professionals de Música i de Dansa o bé que acredita la condició d'esportista d'alt nivell, d'alt rendiment o d'elit en la Comunitat Valenciana. [2011/5391]

El Reial Decret 898/2010, de 9 de juliol, pel qual es modifica el Reial Decret 85/2007, de 26 de gener, pel qual es fixen els aspectes bàsics del currículum de les ensenyances professionals de Dansa regulades per la Llei Orgànica 2/2006, de 3 de maig, d'Educació, en l'article únic, indica que els alumnes promocionaran de curs quan hagen superat les assignatures cursades o tinguen avaluació negativa com a màxim en dos assignatures, sense perjuí del que s'establix en l'apartat 2 del dit article. Al seu torn, en el dit apartat 2 de l'article únic s'establix que la qualificació negativa en tres assignatures o més d'un curs o més impedirà la promoció d'un alumne al curs següent, i que la no-superació de qualsevol de les assignatures que es detallen impedirà en tots els casos la promoció al curs següent.

Al seu torn, el Reial Decret 1953/2009, de 18 de desembre, pel qual es modifiquen el Reial Decret 1577/2006, de 22 de desembre, el Reial Decret 85/2007, de 26 de gener, i el Reial Decret 1467/2007, de 2 de novembre, quant al càlcul de la nota mitjana dels alumnes de les ensenyances professionals de Música i Dansa, establix el càlcul de la nota mitjana que ha de figurar en el títol de Batxiller d'este alumnat.

D'altra banda, el Reial Decret 242/2009, de 27 de febrer, pel qual s'establixen convalidacions entre les ensenyances professionals de Música i de Dansa i l'Educació Secundària Obligatòria i el Batxillerat, així com els efectes que sobre la matèria d'Educació Física han de tindre la condició d'esportista d'alt nivell o alt rendiment i les ensenyances professionals de Dansa, regula les condicions per a autoritzar convalidacions entre determinades matèries d'Educació Secundària Obligatòria i de Batxillerat i diverses assignatures de les ensenyances professionals de Música i de Dansa, en virtut de la competència estatal reconeguda per l'article 149.1.30a de la Constitució Espanyola, per a l'ordenació general del sistema educatiu. Donada la interpretació de la normativa bàsica, quant a la disposició addicional primera del Reial Decret 242/2009, de 27 de febrer, realitzada per les diferents comunitats autònomes, el Ministeri d'Educació ha procedit a remetre un suggeriment de modificació normativa, a fi de garantir la mobilitat de l'alumnat.

La normativa bàsica anteriorment mencionada afecta l'epígraf D) de la disposició addicional primera de l'Orde de 19 de juny de 2009, de la Conselleria d'Educació, per la qual es regula l'organització i el funcionament del Batxillerat diürn, nocturn i a distància en la Comunitat Valenciana, l'article 11.5 de l'Orde de 24 de novembre de 2008, de la Conselleria d'Educació, sobre avaluació en Batxillerat en la Comunitat Valenciana, així com l'article 4 i els annexos I i VI de l'Orde 71/2010, de 15 de juliol, de la Conselleria d'Educació, per la qual es regula el procediment per a sol·licitar la convalidació i exempció de matèries en l'Educació Secundària Obligatòria i el Batxillerat per part de l'alumnat que cursa simultàniament ensenyances professionals de Música i de Dansa o bé que acredita la condició d'esportista d'alt nivell, d'alt rendiment o d'elit en la Comunitat Valenciana. En conseqüència, és necessària la modificació de les ordes esmentades a fi d'adequar a la normativa bàsica els preceptes afectats.

Per tot això, vista la proposta del director general d'Ordenació i Centres Docents de la Conselleria d'Educació de data 20 d'abril de 2011, de conformitat amb esta, oït el Consell Jurídic Consultiu de la Comunitat Valenciana, i en virtut de les competències que m'atribuïx l'article 28.e de la Llei 5/1983, de 30 de desembre, del Consell,

ORDENE

Article únic. Modificació normativa
1. Modificar l'apartat 4 de l'epígraf D) de la disposició addicional primera de l'Orde de 19 de juny de 2009, de la Conselleria d'Educació, per la qual es regula l'organització i el funcionament del Batxillerat diürn, nocturn i a distància en la Comunitat Valenciana, que queda redactat en els termes indicats en l'annex I de la present orde.

2. Modificar l'article 4 de l'Orde 71/2010, de 15 de juliol, de la Conselleria d'Educació, per la qual es regula el procediment per a sol·licitar la convalidació i exempció de matèries en l'Educació Secundària Obligatòria i el Batxillerat per part de l'alumnat que cursa simultàniament ensenyances professionals de Música i de Dansa o bé que acredita la condició d'esportista d'alt nivell, d'alt rendiment o d'elit en la Comunitat Valenciana, que queda redactat com es disposa en l'annex II d'esta orde.
3. Modificar l'annex I de l'Orde 71/2010, de 15 de juliol, de la Conselleria d'Educació, la nova redacció del qual s'ajustarà al que establix l'annex III de la present orde.
4. Modificar l'annex VI de l'Orde 71/2010, de 15 de juliol, de la Conselleria d'Educació, que queda redactat segons allò que s'ha indicat en l'annex IV d'esta orde.

DISPOSICIÓ TRANSITÒRIA

Única. Termini de sol·licitud de convalidació de Música de 2n i 3r d'Educació Secundària Obligatòria en el curs 2010-2011
L'alumnat matriculat en segon o tercer curs d'Educació Secundària Obligatòria durant el curs acadèmic 2010-2011 que haja superat el primer curs de l'assignatura d'Instrument o Veu de les ensenyances professionals de Música, o el primer curs de l'assignatura de Música de les ensenyances professionals de Dansa, podrà sol·licitar la convalidació de la matèria Música d'Educació Secundària Obligatòria en el dit curs acadèmic sense restriccions quant a termini de sol·licitud es referix.

DISPOSICIÓ DEROGATÒRIA

Única. Derogació normativa
1. Queden derogades les disposicions següents:
a) L'article 11.5 de l'Orde de 24 de novembre de 2008, de la Conselleria d'Educació, sobre avaluació en Batxillerat en la Comunitat Valenciana.
b) L'annex IV de l'Orde de 19 de juny de 2009, de la Conselleria d'Educació, per la qual es regula l'organització i el funcionament del Batxillerat diürn, nocturn i a distància en la Comunitat Valenciana.

2. Així mateix, queden derogades totes les disposicions del mateix rang o d'un rang inferior que s'oposen al que disposa la present orde.

DISPOSICIÓ FINAL

Única. Entrada en vigor
Esta orde entrarà en vigor l'endemà de ser publicada en el Diari Oficial de la Comunitat Valenciana.

València, 26 de maig de 2011

El conseller d'Educació,
ALEJANDRO FONT DE MORA TURÓN

ANNEX I

Modificació de l'apartat 4 de l'epígraf D) de la disposició addicional primera de L'orde de 19 de juny de 2009

Es modifica l'apartat 4 de l'epígraf D), de la disposició addicional primera, de l'Orde de 19 de juny de 2009, que queda redactat en els termes indicats a continuació:
«4. A fi de regular la compatibilitat d'estudis entre el quint i el sext curs de les ensenyances professionals de Música o Dansa i el Batxillerat quan l'alumnat desitge cursar simultàniament ambdós ensenyances, s'establix que:
a) L'alumnat que inicie quint o sext curs de les ensenyances professionals de Música o Dansa podrà cursar les matèries comunes de primer de Batxillerat simultàniament. Per a això, formalitzarà la corresponent matrícula en un centre autoritzat per a impartir ensenyances de Batxillerat l'horari del qual tinga major compatibilitat amb l'horari disponible. En el moment de formalitzar la matrícula, l'alumnat aportarà un document acreditatiu de la seua matriculació en quint o sext curs de les ensenyances professionals de Música o Dansa.
b) Este alumnat, que no tindrà modalitat en el seu itinerari formatiu, serà avaluat únicament en les matèries comunes del Batxillerat. En cas de no superar-les en la seua totalitat, s'aplicaran els criteris de promoció, permanència d'un any més en el mateix curs, i permanència en l'etapa establits amb caràcter general en el Batxillerat. Una vegada l'alumne o alumna estiga en condicions de promocionar a segon curs de Batxillerat i haja promocionat a sext curs d'ensenyances professionals de Música o de Dansa, o bé l'haja cursat, podrà matricular-se simultàniament en les matèries comunes de segon curs. La incorporació d'informació en els documents d'avaluació es farà una vegada superades ambdós ensenyances.
c) En el supòsit d'haver superat les matèries comunes de primer de Batxillerat però no estar en condicions de promocionar a sext curs d'ensenyances professionals de Música o Dansa, s'establirà en l'acta la corresponent diligència i les qualificacions de primer de Batxillerat es traslladaran a l'acta del següent curs acadèmic fins que es promocione a sext curs d'ensenyances professionals de Música o Dansa, excepte en el cas que l'alumne o alumna renuncie a la possibilitat de cursar simultàniament ambdós ensenyances i opte per incorporar-se al Batxillerat en qualsevol de les seues modalitats. Esta opció no podrà exercir-se després de transcorregut el mes d'octubre de cada curs acadèmic i, en tot cas, serà aplicable el límit de permanència en l'etapa establit per al Batxillerat.
d) La compatibilitat d'estudis entre sext, de les ensenyances professionals de Música o Dansa, i el segon curs de Batxillerat s'ajustarà a allò que s'ha disposat per analogia en els epígrafs anteriors. En el cas que l'alumne o alumna tinga avaluació negativa en algunes matèries comunes del segon curs, se'n podrà matricular sense necessitat de cursar novament les matèries superades. 
e) Els alumnes que estiguen cursant o hagen cursat el sext curs de les ensenyances professionals de Música o Dansa i hagen superat el primer curs de qualsevol de les modalitats o vies del Batxillerat podran sol·licitar també la simultaneïtat dels estudis de les matèries comunes del Batxillerat i els estudis de les ensenyances professionals de Música o Dansa. En este cas, únicament es consideraran, als efectes d'avaluació i titulació, les matèries comunes del Batxillerat i les matèries de les ensenyances professionals de Música o Dansa. En conseqüència, l'alumnat amb una o dos matèries pendents de primer curs únicament haurà de cursar les dites matèries si es tracta de matèries comunes. La possibilitat prevista en el present epígraf haurà de ser autoritzada per la direcció general competent en matèria d'ordenació i centres docents de la Conselleria d'Educació en els mateixos termes i amb els mateixos terminis que els canvis de modalitat.

f) Les direccions territorials d'Educació facilitaran, en la mesura que siga possible, la coordinació horària entre els conservatoris professionals de Música i Dansa i els centres on es curse Batxillerat en què es matricule este alumnat.
g) La nota mitjana del Batxillerat que ha de figurar en el títol de Batxiller de l'alumnat que finalitze les ensenyances professionals de Música o de Dansa i supere les matèries comunes del Batxillerat serà la mitjana aritmètica de les qualificacions de totes les matèries comunes del Batxillerat i de les assignatures dels cursos 5t i 6t de les ensenyances professionals de Música o de Dansa en la corresponent especialitat, arredonida a la centèsima més pròxima i en cas d'equidistància a la superior. En el cas de l'alumnat que accedisca directament a 6t curs de les ensenyances professionals de Música o de Dansa, per al càlcul de la nota mitjana seran considerades les qualificacions de les assignatures del dit curs i de totes les matèries comunes del Batxillerat».

ANNEX II

Modificació de l'article 4 de l'Orde 71/2010

Es modifica l'article 4 de l'Orde 71/2010, de 15 de juliol, que queda redactat com es disposa a continuació:
«Article 4. Convalidació de la matèria de Música en Educació Secundària Obligatòria
La convalidació de la matèria de Música de l'Educació Secundària Obligatòria amb les assignatures de les ensenyances professionals de Música o de Dansa es podrà obtindre, com es compendia en l'annex I, per part de:
a) L'alumnat que haja superat el primer curs de l'assignatura d'Instrument o Veu de les ensenyances professionals de Música, que podrà sol·licitar la convalidació de la matèria de Música de segon i de tercer curs de l'Educació Secundària Obligatòria.
b) L'alumnat que haja superat el segon curs de l'assignatura d'Instrument o Veu de les ensenyances professionals de Música, que podrà sol·licitar la convalidació de la matèria de Música de quart curs de l'Educació Secundària Obligatòria.
c) L'alumnat que haja superat el primer curs de l'assignatura de Música de les ensenyances professionals de Dansa, que podrà sol·licitar la convalidació de la matèria de Música de segon i de tercer curs de l'Educació Secundària Obligatòria.
d) L'alumnat que haja superat el segon curs de l'assignatura de Música de les ensenyances professionals de Dansa, que podrà sol·licitar la convalidació de l'assignatura de Música de quart curs de l'Educació Secundària Obligatòria».

ANNEX III

Modificació de l'annex i de l'Orde 71/2010

Es modifica l'annex I de l'Orde 71/2010, de 15 de juliol, la nova redacció del qual s'ajustarà a allò que s'ha establit a continuació:
«ANNEX I
Convalidació de la matèria Música en Educació Secundària Obligatòria
?
».

ANNEX IV

Modificació de l'annex vi de l'Orde 71/2010

Es modifica l'annex VI de l'Orde 71/2010, de 15 de juliol, que queda redactat segons allò que s'indica a continuació:<div id="AquiVaUnaImagen"></div>